**รูปแบบการนำเสนอผลงานวิจัย**

**1. คุณสมบัติผู้สมัครนำเสนอผลงานวิจัย**
   เป็นอาจารย์ นักวิจัย ของมหาวิทยาลัยศิลปากรหรือมหาวิทยาลัยอื่น ๆ ทั้งสถาบันการศึกษาของรัฐและเอกชนในประเทศไทย และนักวิชาการอิสระ

**2. กลุ่มสาขาวิชาที่นำเสนอผลงานวิจัย แบ่งเป็น 3 กลุ่ม ดังนี้**
2.1 กลุ่มสาขาวิชาศิลปะและการออกแบบ
2.2 กลุ่มสาขาวิชามนุษยศาสตร์และสังคมศาสตร์
2.3 กลุ่มสาขาวิชาวิทยาศาสตร์ /วิทยาศาสตร์สุขภาพ /วิศวกรรมศาสตร์และเทคโนโลยีอุตสาหกรรม /
 สัตวศาสตร์และเทคโนโลยีการเกษตร

**3. เงื่อนไขการนำเสนอ**

 การส่งผลงานวิจัยทั้งภาคบรรยาย และ ภาคโปสเตอร์ ขอให้ผู้เสนอผลงานจัดเตรียมบทคัดย่อ และบทความวิจัยฉบับเต็ม ให้ถูกต้องตามรูปแบบและข้อกําหนดที่คณะกรรมการกําหนดขึ้นโดยเคร่งครัด มิฉะนั้น คณะกรรมการขอตัดสิทธิ์ผลงานที่มีรูปแบบไม่ถูกต้องตามที่กําหนด ดังนี้

    3.1 ผลงานวิจัยที่จะนำเสนอ
           (1) เป็นผลงานวิจัยที่เสร็จสิ้นตั้งแต่ปี พ.ศ.2558  ถึงปัจจุบัน
           (2) เป็นผลงานวิจัยที่อยู่ระหว่างการดำเนินงาน หรือเป็นโครงการต่อเนื่องโดยต้องมีการสังเคราะห์

 และวิเคราะห์ข้อมูลเสร็จสิ้นแล้ว

 (3) เป็นผลงานวิจัยที่ไม่เคยนำเสนอที่ใดมาก่อน

 (4) ผู้นำเสนอเลือกว่าจะเสนอผลงานวิจัยด้วยบทคัดย่อ (Abstract) หรือบทความฉบับเต็ม (Manuscript) อย่างใดอย่างหนึ่งเท่านั้น

 (5) สำหรับคณาจารย์ที่ต้องการนำผลงานไปขอตำแหน่งทางวิชาการ  กรุณาสอบถามหน่วยงานต้นสังกัดของท่านว่าต้องใช้ผลงานบทคัดย่อ (Abstract) หรือเรื่องเต็ม (Manuscript) เพราะถ้าท่านลงทะเบียนมาแล้วจะไม่สามารถเปลี่ยนแปลงได้

 3.2 บทคัดย่อ (Abstract) หรือบทความฉบับเต็ม (Manuscript)
1  เรื่อง ให้เลือกนำเสนอผลงานได้เพียงแบบเดียวเท่านั้น คือ ภาคบรรยาย หรือ ภาคโปสเตอร์

 3.3 คณะกรรมการขอสงวนสิทธิ์ในการคัดเลือกรูปแบบของการนําเสนอผลงานวิจัยตามความเห็นของ

 ผู้ทรงคุณวุฒิ

**4. รูปแบบการนำเสนอ**

   ผลงานที่นำเสนอต้องเป็นผลงานวิจัยของอาจารย์ นักวิจัยในมหาวิทยาลัยศิลปากร หรือมหาวิทยาลัย อื่น ๆ ซึ่งเป็นสถาบันการศึกษาของรัฐและเอกชนในประเทศไทย และนักวิชาการอิสระ ที่ต้องไม่เคยนำเสนอในการประชุมเสนอผลงานวิจัยที่ใดมาก่อน

รูปแบบการนำเสนอผลงาน  แบ่งเป็น  2  ประเภท  คือ

* การนำเสนอแบบบรรยาย (Oral Presentation)
* การนำเสนอด้วยโปสเตอร์ (Poster Presentation)

4.1 การนำเสนอผลงานด้วยวาจา (Oral Presentation) นำเสนอด้วย PowerPoint  และใช้เวลาในการนำเสนอเรื่องละ  20  นาที  (รวมเวลาถาม – ตอบ)

4.2 การนำเสนอด้วยโปสเตอร์  กำหนดรายละเอียดดังนี้
ให้ผู้เสนอจัดทำโปสเตอร์ขนาด 80x100 เซนติเมตร(แนวตั้ง) ด้วยกระดาษเท่านั้น ไม่อนุญาตให้ใช้ ไวนิลหรือแผ่นโฟมจำนวน 1 แผ่นต่อ 1 เรื่อง ขนาดตัวอักษรในโปสเตอร์ ให้ใช้ขนาดไม่เล็กกว่า 0.5 ซม. สามารถอ่านได้ชัดเจนในระยะห่าง 1 เมตร
4.2.1 ชื่อเรื่อง ชื่อผู้วิจัย และ หน่วยงานที่สังกัด
4.2.2 เนื้อหา ประกอบด้วย บทคัดย่อ (ไทย-อังกฤษ) คําสําคัญ (Keyword) บทนํา ผลการวิจัย สรุป

 และ เอกสารอ้างอิง
- บทนํา บ่งบอกพื้นฐาน หรือที่มาของงานที่เคยทํามาก่อนและวัตถุประสงค์ของการวิจัย
- ผลการวิจัย ควรบอกผลการค้นพบที่สําคัญที่สุด อาจแบ่งเป็นหัวข้อย่อยและมีน้อยข้อที่สุด
 และคัดสรรหัวข้อที่มีความสําคัญและเป็นจุดเด่นของการศึกษา
- สรุป ในแบบที่เข่าใจง่าย ชัดเจน กระชับ
- เอกสารอ้างอิง เลือกเฉพาะที่เกี่ยวข้องโดยตรงเท่านั้น

4.2.3 ผู้นําเสนอส่งโปสเตอร์มาก่อนวันจัดงาน 1 สัปดาห์ ตามที่อยู่ดังนี้
สำนักงานบริหารการวิจัย นวัตกรรมและการสร้างสรรค์ (สวนส.)

 มหาวิทยาลัยศิลปากร วิทยาเขตพระราชวังสนามจันทร์ จังหวัดนครปฐม 73000

4.2.4 การจัดเก็บโปสเตอร์ขอให้ผู้นําเสนอติดต่อเจ้าหน้าที่ผู้ดูแลประจําจุดติดตั้งโปสเตอร์

**5.  วิธีการส่งผลงานวิจัย**
ผู้นำเสนอผลงานส่งผลงานผ่านระบบที่ www.surf.su.ac.th  พร้อมกับ upload ไฟล์ Microsoft

Word เวอร์ชั่น 2007 ขึ้นไปและไฟล์ PDF ดังนี้
5.1 บทคัดย่อ (Abstract) ความยาวไม่เกิน 2 หน้ากระดาษ A4 ในทุกสาขาวิชา ไม่มีรูปภาพและ

 ตาราง
5.2 บทความวิจัยฉบับสมบูรณ์ (Manuscript) ความยาว 4-8 หน้ากระดาษ A4 ในทุกสาขาวิชา

 นับรวมรูปภาพ ตาราง เอกสารอ้างอิง  และภาคผนวก

 ทั้งนี้ จัดพิมพ์ด้วยแบบอักษร Cordia New ขนาด 14  โดยจัดรูปแบบให้เรียบร้อยตามที่กำหนด หากไม่ทำ

ตามรูปแบบที่กำหนดจะไม่ได้รับการพิจารณา

**6. การพิจารณาคัดเลือกผลงานวิจัยให้นำเสนอ**
     6.1 ผู้ทรงคุณวุฒิ จำนวน 2 คน พิจารณาบทความวิจัยฉบับเต็มต่อ 1 เรื่อง
     6.2 ผู้ทรงคุณวุฒิ จำนวน 1 คน พิจารณาบทความวิจัยฉบับย่อต่อ 1 เรื่อง
     6.3 ผู้ทรงคุณวุฒิพิจารณารายละเอียด เนื้อหาบทความเพื่อให้ผู้นำเสนอปรับแก้ไขก่อนนำลงใน
 proceeding

**7. เงื่อนไขการนำเสนอผลงานวิจัย**
     7.1 ผู้นำเสนอผลงานวิจัย ต้องเข้านำเสนอผลงานวิจัยด้วยตนเองเท่านั้น

 7.2 หากไม่มานำเสนอผลงานทั้งด้วยวาจา และโปสเตอร์ บทความวิจัยจะไม่นำมาลงใน Proceeding

 7.3 ผู้นำเสนอผลงานวิจัยด้วยโปสเตอร์ต้องมาเสนอผลงานในวันเปิดงาน

 7.4 ประกาศนียบัตรจะให้เฉพาะผู้มานำเสนอผลงานด้วยตัวเองเท่านั้น

**8.** **ติดต่อสอบถาม**

สำนักงานบริหารการวิจัย นวัตกรรมและการสร้างสรรค์ (สวนส.) มหาวิทยาลัยศิลปากร วิทยาเขตพระราชวังสนามจันทร์ จังหวัดนครปฐม 73000 โทรศัพท์ : 0-3425-5808 e-mail: surf.suric@gmail.com